Ramesseum

Die **Ramesseum** is die dodetempel van farao Ramses II ("Ramses die Grote"). Dit is in die Thebaanse Dodeakker in Bo-Egipte geleë, aan die westeroewer van die Nylrivier en oorkant Thebe (die moderne stad Luxor). 

Die Franse naam, **Rhamesséion** is geskep deur Jean-François Champollion, wat die ruïnes van die terrein in 1829 besoek het en die eerste persoon was wat besef het die hiërogliewe teen die mure spel Ramses II se naam en titels. Die oorspronklike naam was die "Huis van 'n miljoen jaar van Oesermaätra-setepenra, wat met die stad Thebe in die Domein van Amon verbind". *Oesermaätra-setepenra* was die praenomen van Ramses II.

## Geskiedenis
Ramses II het baie geboue verander, oorgeneem en nuut gebou – en die manjifiekste een sou, volgens die koninklike begrafnispraktyke van die Nuwe Ryk, sy eie dodetempel wees: 'n plek van aanbdidding wat opgedra is aan die farao, god op aarde, waar sy nagedagtenis ná sy dood sou voortlewe. Rekords wat bewaar gebly het, dui aan bouwerk aan die projek het kort ná die begin van sy bewind 'n aanvang geneem en 20 jaar lank geduur.

Die ontwerp van Ramses se dodetempel voldoen aan die standaarde van die tempelargitektuur van die Nuwe Ryk. Dit lê noordwes en suidoos en bevat twee spantorings van steen (poorte van sowat 60&nbsp;m breed), die een ná die ander, wat elkeen na 'n binnehof lei. Ná die tweede binnehof, in die middel van die kompleks, was 'n suilesaal met 48 pilare en 'n dak wat die binneste heiligdom omring het. 'n Enorme spantoring het voor die eerste hof gestaan, met die koninklike paleis links en 'n reusagtige standbeeld van die koning op die agtergrond. 

Soos wat die praktyk was, is die spantorings en buitenste mure versier met tonele wat die farao se militêre oorwinnings vier en van sy toewyding aan die gode vertel. In Ramses se geval is groot betekenis geheg aan die Slag van Kadesj (omstreeks 1274&nbsp;v.C.). Die tonele van die groot farao en sy leër wat oor die Hetitiese magte seëvier, kan steeds teen die mastorings gesien word. Daar word beweer dit is 270&nbsp;km ver oor land vervoer. Dit is die grootste oorblywende kolosstandbeeld in die wêreld wat nie in situ gedoen is nie. Fragmente van vier granietkolosse van Ramses is egter in Tanis (Noord-Egipte) gevind met 'n geraamde hoogte van 21 tot 28&nbsp;m. Nes vier van die ses kolosse van Amenhotep&nbsp;III (die Kolosse van Memnon), is daar nie meer volledige oorblyfsels oor nie en die ramings is onbevestig.

Oorblyfsels van die tweede hof sluit in 'n deel van die interne fasade van die mastoring en 'n deel van die Osirismastoring regs. 

Altesaam 39 van die 48 pilare in die groot suilesaal (41 x 31&nbsp;m) staan steeds in die middelste rye. Hulle is versier met die gewone tonele van die koning saam met verskeie gode. 'n Deel van die plafon, met geel sterre op 'n blou agtergrond, kan ook nog gesien word.

## Galery

Thebes Rhamseion MET DP-13897-025.jpg|'n Daguerreotipefoto uit 1844 deur De Prangey.
John_Beasly_Greene_(American,_born_France_-_(Ramesseum,_Thebes)_-_Google_Art_Project.jpg|'n Vroeë foto, uit 1854, deur John Beasley Greene.
S F-E-CAMERON EGYPT 2005 RAMASEUM 01320.JPG|Tempel van Ramses II by Luxor.
S F-E-CAMERON EGYPT 2005 RAMASEUM 01309.JPG|Die tempel se suilesaal.
Colossus of Ramesses II restored.jpg|'n Standbeeld van Ramses II.
RamesseumPM13.jpg|'n Reliëf in die Ramesseum.
Luxor_Ramesseum_R16.jpg|Die omgewing om die Ramesseum.
Pottery shred showing a monkey scratching a girl's nose. 20th Dynasty. From the so-called Artists' School at Ramesseum, Thebes, Egypt. The Petrie Museum of Egyptian Archaeology, London.jpg|'n Potskerf wys 'n aap wat 'n meisie se neus krap. 20ste Dinastie.

## Verwysings
## Skakels